**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnoj igri "Fit In One Min"**

**Članak 1.**

Priređivač Nagradne igre je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a ista će se odvijati u programu radija Enter Zagreb za potrebe sponzora Fitnes učilište (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnoj igri "Fit In One Min" (dalje u tekstu: Igra).

**Članak 3.**

Svrha Igre je ostvarivanje promidžbenih učinaka za Sponzora i radio Enter Zagreb.

**Članak 4.**

Igra se realizira u razdoblju 27. kolovoza 2018. godine do 08. rujna 2018. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

U nagradnoj igri smiju sudjelovati isključivo punoljetni državljani RH sa završenom srednjom (minimalno trogodišnjom) školom te posjedovati uvjete za upis na Fitnes učilište prema propisanom pravilniku Ministarstva znanosti i obrazovanja. Pravo sudjelovanja u Igri nemaju djelatnici tvrtke Enter Zagreb d.o.o., radijske postaje Enter Zagreb i poslovno vezanih kompanija, stalni suradnici i članovi njihovih užih obitelji. Osobe koje su već upisale Fitnes učilište nemaju po osvajanju stipendije pravo na povrat već uplaćenih sredstava, ali mogu koristiti stipendiju za novi program osposobljavanja.

**Članak 7.**

Sudjelovanjem u Igri, sudionici prihvaćaju pravila navedena u ovom Pravilniku i daju svoju privolu da se njihove priče, podaci iz prijave, tonski zapisi i slično mogu objaviti u eteru, na internet stranicama [www.enterzagreb.hr](http://www.enterzagreb.hr) , na Facebook i Twitter kanalima Entera Zagreb. Sudionici također daju svoju privolu da njihovi podaci budu objavljeni na stranicama trećih osoba, web stranicama Sponzora i stranicama društvenih mreža u svrhu promocije Igre. Dobitnici nagradne igre daju privolu i za fotografiranje prilikom preuzimanja nagrade i objavu fotografija za potrebe promocije Igre i objave u medijima Priređivača i Sponzora. Podaci sudionika i dobitnika će se obrađivati odnosno koristiti isključivo za gore navedene svrhe.

Vaši osobni podaci podliježu Zakonu o zaštiti osobnih podataka. Želimo Vam potvrditi da su nam sve informacije vezane uz Vaše osobne podatke izuzetno važne i da zaštitu Vaših osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Zakonom RH o zaštiti osobnih podataka. Pročitajte i našu Izjavu o privatnosti na www.enterzagreb.hr.

**Članak 8.**

Igra se provodi na način da se slušatelje za cijelo vrijeme trajanja Igre poziva da se prijavljuju u nagradnu igru uploadanjem videa trajanja max 1 min kako vježbaju/trče/natječu se itd., uz obvezne heštegove #fitinonemin, #fitnesuciliste i #enterzagreb. Slušatelj je dužan svoj video uploadati pod „public“ na svoj privatni Facebook ili Instagram profil. Rok za prijavu je 06. rujan do 14:00 sati.

Tročlana komisija koju čine dvije osobe s Fitnes učilišta i voditeljica Alex bira 3 najbolja/ najkreativnija videa koji ulaze u finale. Finalisti se objavljuju u petak 07. rujna kod Aleks u Maratonu hitova 1.

Finale će se održati 08. rujna, na danu otvorenih vrata Fitnes učilišta u Zagrebu. Finale će biti kviz -ispit iz teorijskog znanja preko online aplikacije KAHOOT <https://kahoot.it/>. U kvizu će sudjelovati i ostali participanti Otvorenih vrata ali će samo troje finalista konkurirati za stipendiju.

Kviz se sastoji od niza od 20 pitanja iz područja fitnesa i zdravlja (opće znanje). Aplikacija izabire točne i najbrže odgovore (tako da pobjednika kod identičnog broja točnih odgovora određuje KAHOOT po brzini točnih odgovora). Negativnih bodova (oduzimanja) nema.

Sudionici sami moraju osigurati pametne telefone jer je aplikacija on line. Fitnes učilište osigurava wi-fi mrežu. Sudionici imaju vremena 20 sec za svaki odgovor. Pobjednik je onaj tko ima najviše točnih odgovora, u slučaju da dva ili više finalista imaju isti broj točnih odgovora pobjednik je onaj tko je brže odgovorio na pitanja.

Proglašenje pobjednika će biti odmah po završetku kviza.

**Članak 9.**

U slučaju opravdane sumnje u nepoštivanje ovih Pravila i općenito regularnosti Igre, Priređivač zadržava puno pravo bez daljnjih objašnjenja iz Igre isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Igri od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Nagrade dobitnici podižu uz predočenje zakonski valjanog identifikacijskog dokumenta.

Prijava uvredljivog, vulgarnog ili bilo kakvog drugog spornog sadržaja (poput primjerice promicanja nasilja nad ljudima i/ili životinja) neće biti uzeta u razmatranje

**Članak 10.**

Nagrada je stipendija u vrijednosti do 12.000 kn za bilo koji program osposobljavanja po izboru dobitnika u bilo kojem gradu Zagreb, Rijeka ili Split. Stipendija nije prenosiva na treću osobu. Stipendija vrijedi za upise 2 generacije polaznika od trenutka osvajanja (jesen 2018 i proljeće 2019.)

Nakon završetka Igre, Priređivač će organizirati uručenje nagrade dobitniku, na način da se maksimalno zadovolje osnovni ciljevi provođenja Igre. Ukoliko se ustanovi da je dobitnik u toku igre ili naknadno kršio pravila Igre, Priređivač ima pravo oduzeti nagradu dobitniku.

**Članak 11.**

Nagrade se dobitnicima isporučuju uz predočenje zakonski valjanog identifikacijskog dokumenta koji je, po podacima, identičan podacima koje je natjecatelj naveo u prijavi. Nagradu nije moguće zamijeniti za novčanu naknadu. Preuzimanje finalnih nagrada bit će organizirano po isteku Igre, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Igre prema dobitniku.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Igru, te o tome na odgovarajući način obavijestiti javnost.

**Članak 13.**

Sudjelovanjem u Igri svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 23.08.2018.

ENTER ZAGREB d.o.o.

Anita Frtalic, direktorica